Luisa Carvajal y Mendoza

Luisa Carvajal y Mendoza (Xaraizeju, 2 d'aneru de 1566 o 1568 - Londri, 2 d'aneru de 1614) hue una poetisa i religiosa estremeña.

 Biografía 
Tuvu nacencia nel puebru de Xaraizeju. Alogu vivió en Mairil, Soria i Pamplona, ondi el su tíu, el marqués d'Almazán vía síu nombrau Virrei de Navarra. Enos últimus añus del siegru adota votus religiosus i tien esperencias místicas, amás de desenroal la su atividá poética.

Precurandu el martiriu, va pala anglicana Ingalaterra en 1605. Allí enicia atividais misioneras i hue encarcelá en dos ocasionis. Dendi la Corti de Mairil se ditó la ordin de que Carvajal golviera ala península, peru murió enantis de poel hazé-lu.

El rei Helipi III consiguió que'l su cuerpu golviera a España, ondi hue enterrau nel Monesteriu dela Encarnación de Mairil.

Categoría:Escrebioris estremeñus en castellanu